樸達拒絕接手阿積士 等曼聯召喚?
2024年04月08日 21:05
東網電視
更多新聞短片
樸達拒絕阿積士邀請。(Getty Images)
荷甲褪色班霸阿積士近日與樸達談判,邀請對方來季執教,並視之為頭號目標,但在球隊上場聯賽狂吞飛燕諾6蛋後,據報樸達拒絕接手。
《天空體育》報道,阿積士正為來季物色新帥,將樸達視為首要目標,球會高層正展開談判,不過經商討後,樸達已作出拒絕,而傳出樸達拒絕消息時,阿積士剛在聯賽0比6慘敗於飛燕諾腳下。
原來樸達拒絕邀請已經唔係第一次,據報佢去年4月被車路士辭退後,先後收到里昂及瑞典國家隊報價,但佢都一一拒絕,其後有傳媒揭發樸達同曼聯有接觸,似乎樸達最終目標,係曼聯帥位。
雖然坦哈格日前自己宣布來季繼續執教曼聯,但佢講嘅唔算數,樸達拒絕阿積士後,相信係等緊曼聯召喚,以取代坦哈格位置,至於阿積士搵唔到人接手,搵番坦Sir就最適合。